**Pótpályázati felhívás**

**a Nemzetközi Nyári Cseregyakorlatokra 2013.**

**Pályázható országok és feltételei:**

* **Románia** – **Kolozsvár** (3 fő): elsősorban 3. és 4. éves hallgatók mehetnek, középfokú államilag elismert angol nyelvvizsga kötelező
* **Szlovákia** – **Martin** (3 fő): elsősorban 3. és 4. éves hallgatók mehetnek, középfokú államilag elismert angol nyelvvizsga kötelező

Az alábbi helyen is végezhető nyári gyakorlat, de ezt az Egyetem nem fogja akkreditálni, így az ott végzett gyakorlatokat nem fogja teljesítettnek tekinteni!

* **Oroszország**  – **Izsevszk** (2 fő): elsősorban 3. és 4. éves hallgatók mehetnek, középfokú államilag elismert angol nyelvvizsga kötelező

Minden felsorolt országban a fogadó fél ingyenes szállást, étkezést vagy az étkezésre fordítható költőpénzt biztosít a hallgatóknak. A részletek felől érdeklődni a Nemzetközi Kapcsolatok Irodájában lehet!

Az ösztöndíjat nyert hallgató vállalja, hogy kint tartózkodás időtartamára saját költségére köt utasbiztosítást!

**Pályázati feltételek:**

* angol nyelv min. középfokú ismerete, nyelvvizsga bizonyítvány másolatának benyújtása kötelező, a nyertes pályázóknak nyelvi alkalmassági vizsgán kell részt venniük, ahol el is veszíthetik a helyet, ha nem megfelelő az adott országhoz a nyelvi tudásuk
* beadandó továbbá minden megszerzendő pontot alátámasztó igazolás
* az utolsó 4 félév indexmásolata
* amennyiben a hallgató önhibáján kívül kényszerül visszaadni a már elnyert ösztöndíjat, azt kérjük hivatalos lemondó-nyilatkozat formájában tegye meg. Egyéb visszamondás esetén ez beszámításra kerül (pontlevonás) a következő NKB pályázatának elbírálása során.
* azon hallgató, aki ugyanezen a pályázaton előző évben ösztöndíjat nyert, ebben az évben már nem adhat be új pályázatot!

**Beadási határidő: 2013. február 12. (kedd) 12 óra**

**A jelentkezés menete:**

Ki kell tölteni egy jelentkezési lapot, amelyet a Nemzetközi Kapcsolatok Irodájának honlapjáról lehet letölteni: <http://aok.pte.hu/index.php?page=egyseg&egy_id=1780&nyelv=hun> (Nemzetközi nyári cseregyakorlatok). A kitöltött jelentkezési lapot – a csatolt dokumentumokkal együtt **2013. február 12-én 12 óráig** kell eljuttatni a Nemzetközi Kapcsolatok Irodájába.A nyertes hallgatókat e-mailben fogjuk értesíteni, ezek után nyelvi meghallgatáson kell részt venniük, ahol egyesével kell számot adniuk tudásukról. Ha ennek is megfelelt a hallgató, akkor nyerte el véglegesen a nyári gyakorlati helyet. Aki nem felel meg a nyelvi szintfelmérésen, az elveszíti az elnyert helyet és ebből a nyelvből kizárásra kerül 2013 nyarán.

**Pályázatok leadása: ÁOK NKB Irodája, Szigeti út 12. Elméleti Tömb 1. emelet, a Mozaiktól jobbra.**

**Információ: Tomózer Anett (** **nkb@aok.pte.hu** **) ÁOK NKB irodavezető, illetve Bálint Gergely (****gery22@hotmail.co.uk** **) ÁOK HÖK külügyi referens**